|  |
| --- |
| Številka: 007-75/2023 |
| Ljubljana, 11. 12. 2023 |
| EVA 2023-2560-0020 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o Načrtu upravljanja Krajinskega parka Sečoveljske soline za obdobje 2023 – 2033** – **predlog za obravnavo** |
| 1. Predlog sklepov vlade: |
| Na podlagi tretjega odstavka 60. člena na Zakona o ohranjanju narave (Uradni list RS, št. [96/04](http://www.uradni-list.si/1/objava.jsp?sop=2004-01-4233) – uradno prečiščeno besedilo, [61/06](http://www.uradni-list.si/1/objava.jsp?sop=2006-01-2567) – ZDru-1, [8/10](http://www.uradni-list.si/1/objava.jsp?sop=2010-01-0254) – ZSKZ-B, [46/14](http://www.uradni-list.si/1/objava.jsp?sop=2014-01-1918), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1402), [82/20](http://www.uradni-list.si/1/objava.jsp?sop=2020-01-1235), [3/22](http://www.uradni-list.si/1/objava.jsp?sop=2022-01-0014) – ZDeb, [105/22](http://www.uradni-list.si/1/objava.jsp?sop=2022-01-2603) – ZZNŠPP in  [18/23](http://www.uradni-list.si/1/objava.jsp?sop=2023-01-0348) – ZDU-1O) in v zvezi z drugim odstavkom 19. člena Uredbe o Krajinskem parku Sečoveljske soline (Uradni list RS, št. 29/01, 46/14 – ZON-C in 48/18) je Vlada Republike Slovenije na … seji dne …. sprejela naslednji SKLEP:Vlada Republike Slovenije je izdala Uredbo o Načrtu upravljanja Krajinskega parka Sečoveljske soline za obdobje 2023 **–**  2033, ki se objavi v Uradnem listu Republike Slovenije. Barbara Kolenko Helbl GENERALNA SEKRETARKAPrejmejo: - Soline, Pridelava soli d.o.o. - Ministrstvo za naravne vire in prostor - Služba Vlade Republike Slovenije za zakonodajo - Urad Vlade Republike Slovenije za komuniciranje |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Jože Novak, minister, MNVP
* dr. Katarina Groznik Zeiler v. d. generalne direktorice Direktorata za okolje, MNVP
* mag. Suzana Zupanc-Hrastar, Vodja Sektorja za naravne vrednote in zavarovana območja, MNVP
* mag. Jana Vidic, sekretarka, Sektor za naravne vrednote in zavarovana območja, MNVP
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Vladi se predlaga, da na podlagi Zakona o ohranjanju narave izda Uredbo o Načrtu upravljanja Krajinskega parka Sečoveljske soline za obdobje 2023 – 2033. Z Načrtom upravljanja se za novo desetletno obdobje (po izteku Načrta upravljanja Krajinskega parka Sečoveljske soline za obdobje 2011 – 2021) določajo vizija varstva in razvoja krajinskega parka Sečoveljske soline, naloge in aktivnosti upravljanja ter varstvene in razvojne usmeritve za doseganje varstvenih ciljev in namenov krajinskega parka, kot ukrepa ohranjanja narave. Vizija varstva in razvoja Krajinskega parka Sečoveljske soline ter naloge in aktivnosti upravljanja se glede na preteklo desetletno obdobje bistveno ne spreminjajo. Uredba o Načrtu upravljanja se nanaša na območje Krajinskega parka Sečoveljske soline, kot je določeno, ob upoštevanju arbitražnega sporazuma o meji s Hrvaško, z Uredbo o Krajinskem parku Sečoveljske soline (Ur. l. RS, št. 29/01, 46/14 - ZON-C in 48/18). |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| * I. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | - |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za naravne vire in prostor | 2511-11-0005 Izvajanje upravljavskih nalog ohranjanja narave | 231319Krajinski park Sečoveljske soline | 344.615,00 | 344.615,00 |
| Ministrstvo za okolje, podnebje in energijo | 2511-11-0005 Izvajanje upravljavskih nalog ohranjanja narave | 231758Sklad za podnebne spremembe | 203.000,00 |  |
| Ministrstvo za okolje, podnebje in energijo | 2550-17-0010Trajnostna mobilnost v območjih ohranjanja narave  | 231758Sklad za podnebne spremembe | 152.215,60 |  |
| SKUPAJ | 699.830,60 | 344.615,00 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**Sredstva za leti 2023 in 2024 so zagotovljena v proračunu Ministrstva za naravne vire in prostor na proračunski postavki 231319 in ukrepu 2511-11-0005 Izvajanje upravljavskih nalog ohranjanja narave v višini 344.615,00 EUR. Sredstva vključujejo plačilo DDV.** **Sredstva za leto 2023 v zvezi s prilagajanjem na podnebne spremembe so zagotovljena v proračunu Ministrstva za okolje, podnebje in energijo na proračunski postavki 231758 in sicer na dveh ukrepih: ukrepu 2511-11-0005 Izvajanje upravljavskih nalog ohranjanja narave v višini 203.000,00 EUR in ukrepu 2550-17-0010 Trajnostna mobilnost v območjih ohranjanja narave v višini 152.215,60 EUR.** **II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
* Občini Piran: **DA**

Občini Piran je bil predlog načrta upravljanja posebej posredovan v mnenje dne 2. 8. 2022 in nato še enkrat dne 25. 8. 2023. Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| (Če je odgovor DA, navedite:Datum objave: **16. 8. 2022**V razpravo so bili vključeni: -Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): -Mnenje so podali: -Upoštevani so bili: -Bistvena mnenja, predlogi in pripombe, ki niso bili upoštevani, ter razlogi za neupoštevanje: -Poročilo je bilo dano: - |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Jože Novak MINISTER |

Priloga 3:

1. Predlog Uredbe o Načrtu upravljanja Krajinskega parka Sečoveljske soline za obdobje 2023 – 2033 s Prilogo (*v ločeni priponki*): Načrt upravljanja Krajinskega parka Sečoveljske soline za obdobje 2023 – 2033

PRILOGA 3 (jedro gradiva):

 PREDLOG

 EVA 2023-2560-0020

Na podlagi tretjega odstavka 60. člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, [82/20](http://www.uradni-list.si/1/objava.jsp?sop=2020-01-1235), [3/22](http://www.uradni-list.si/1/objava.jsp?sop=2022-01-0014) – ZDeb, [105/22](http://www.uradni-list.si/1/objava.jsp?sop=2022-01-2603) – ZZNŠPP in [18/23](http://www.uradni-list.si/1/objava.jsp?sop=2023-01-0348) – ZDU-1O) v zvezi z drugim odstavkom 19. člena Uredbe o Krajinskem parku Sečoveljske soline (Uradni list RS, št. 29/01, 46/14 – ZON-C in 48/18) Vlada Republike Slovenije izdaja

**Uredbo**

**o Načrtu upravljanja Krajinskega parka Sečoveljske soline**

**za obdobje 2023–2033**

1. člen

S to uredbo se sprejme Načrt upravljanja Krajinskega parka Sečoveljske soline za obdobje 2023–2033.

2. člen

Načrt upravljanja Krajinskega parka Sečoveljske soline za obdobje 2023–2033 je v Prilogi, ki je sestavni del te uredbe.

KONČNA DOLOČBA

3. člen

Ta uredba začne veljati petnajsti dan po objavi v Uradnem listu Republike Slovenije.

Št.: 007-75/2023

Ljubljana,

EVA 2023-2560-0020

 Vlada Republike Slovenije

 dr. Robert Golob

 predsednik

OBRAZLOŽITEV:

**I. UVOD**

**1. Pravna podlaga**

Uredba o Načrtu upravljanja Krajinskega parka Sečoveljske soline za obdobje 2023 **–**  2033 (v nadaljnjem besedilu: Uredba o Načrtu upravljanja) temelji na Zakonu o ohranjanju narave (Uradni list RS, št. 96/04 - uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, [3/22](http://www.uradni-list.si/1/objava.jsp?sop=2022-01-0014) – ZDeb, [105/22](http://www.uradni-list.si/1/objava.jsp?sop=2022-01-2603) – ZZNŠPP in  [18/23](http://www.uradni-list.si/1/objava.jsp?sop=2023-01-0348) – ZDU-1O); v nadaljnjem besedilu: ZON), ki v 59., 60. in 61. členu določa obveznost in način priprave načrta upravljanja zavarovanega območja ter določa njegove vsebine. Vsebine Načrta upravljanja določata tudi Uredba o Krajinskem parku Sečoveljske soline (Uradni list RS, št. 29/01, 46/14 – ZON-C in 48/18; v nadaljnjem besedilu: Uredba) in Uredba o koncesiji za rabo naravne vrednote Sečoveljskih solin in o koncesiji za upravljanje Krajinskega parka Sečoveljske soline (Uradni list RS, št. 11/02, [41/04](http://www.uradni-list.si/1/objava.jsp?sop=2004-01-1694) – ZVO-1 in [44/22](http://www.uradni-list.si/1/objava.jsp?sop=2022-01-0873) – ZVO-2; v nadaljnjem besedilu: Koncesijska uredba).

V 60. členu ZON je določeno, da načrt upravljanja zavarovanega območja sprejme vlada z uredbo.

**2. Rok za izdajo predpisa, ki ga je določil zakon**

Zakon ni določil roka za izdajo predpisa.

**3. Splošna obrazložitev**

Načrt upravljanja Krajinskega parka Sečoveljske soline za obdobje 2023 **–**  2033 (v nadaljnjem besedilu: Načrt upravljanja) je programski akt, v katerem se za obdobje 10 let opredeljuje vizijo varstva in razvoja parka na podlagi ZON, Uredbe, Koncesijske uredbe, mednarodnih konvencij in evropskih predpisov s področja ohranjanja narave, ocene ter analize stanja parka. Pri tem se upošteva tudi dejstvo, da se na delu parka, kjer so delujoče soline, odvija solinarska dejavnost kot gospodarska dejavnost rabe mineralne surovine na podlagi podeljene rudarske koncesije. Na manjšem delu krajinskega parka je kulturni spomenik Muzej solinarstva (manjše območje s solinarsko hišo in dvema solinarskima poljema), katerega samostojno upravljanje prek Pomorskega muzeja Sergeja Mašera Piran zagotavlja Ministrstva za kulturo.

Predloženi Načrt upravljanja je drugi po vrsti. Prvi Načrt upravljanja je sprejela vlada leta 2011 z Uredbo o Načrtu upravljanja Krajinskega parka Sečoveljske soline za obdobje 2011 – 2021 (Uradni list RS, št. 53/11). Upravljavec krajinskega parka je pripravil Poročilo o izvajanju Načrta upravljanja KPSS za obdobje 2011 – 2021, ki je posredovano Vladi v seznanitev v ločenem gradivu.

**4. Predstavitev presoje posledic na posamezna področja**

S predloženim Načrtom upravljanja se na območju Sečoveljskih solin nadaljuje upravljanje na način kot v preteklem desetletnem obdobju med leti 2011 in 2021. S sprejemom te uredbe se razmerja do drugih področij ne spreminjajo.

**5. Izjava o skladnosti predloga predpisa s pravnimi akti Evropske unije in korelacijska tabela, če gre za prenos direktive.**

Uredba ni predmet prenosa pravnih aktov Evropske unije.

**II. VSEBINSKA OBRAZLOŽITEV PREDLAGANIH REŠITEV**

Načrt upravljanja je pripravljen ob upoštevanju ZON (60. in 61. člena) ter Uredbe (20. člena). Vsebine so obravnavane v naslednjih sklopih:

1. UVOD

Navedene so pravne podlage za pripravo in sprejem Načrta upravljanja, obrazložena je pravna narava in vsebina Načrta upravljanja.

2. OPIS IN OCENA STANJA

 V opisu in oceni stanja so zajeti splošni podatki o parku danes in v preteklosti, o značilnostih nežive in žive narave, naravovarstvenem pomenu, o krajini, kulturni dediščini ter o socio- ekonomskih značilnostih z opisom ravnanj in dejavnosti, ki se odvijajo na območju parka. Podan je tudi opis infrastrukture, prisotne na območju parka ter informacija o lastništvu nepremičnin, ki je skoraj v celoti državno. Drugi del opisa in ocene stanja se nanaša na predmete varstva v parku, to je na naravne vrednote in biotsko raznovrstnost: habitatne tipe, rastlinske in živalske vrste. Za vsakega od navedenih predmetov varstva je stanje opisano kot ugodno, neugodno ali sprejemljivo, na kar vplivajo dejavniki ogrožanja, ki so podani kot nevarnosti in pritiski na park. Opisani so tudi dejavniki, ki vplivajo na učinkovitost obstoječega koncesijskega upravljanja parka.

3. UPRAVLJANJE

Z vizijo parka se začrtuje okvir prihodnjega desetletnega varstva in razvoja krajinskega parka in sicer posebej za območje delujočega solinarstva na Leri in za območje opuščenega solinarstva na Fontaniggeah. Določena so izhodišča upravljanja, v katerih so poleg naravovarstvenih predpisov, strategij in operativnih programov, poudarjeni tudi družbeno – ekonomski vidiki solinarstva, ki jih je v današnjem času velike globalne konkurenčnosti pridelave soli, nujno treba upoštevati. Kot eno od izhodišč so pri načrtovanju upravljanja upoštevani tudi rezultati analize prednosti, priložnosti, slabosti in nevarnosti za park.

Na podlagi izhodišč so določeni dolgoročni in temeljni cilji upravljanja parka: 1. cilj: ohranitev naravnih vrednot, vrst in habitatnih tipov ter krajine, 2. cilj: omogočanje doživljanja in spoznavanja parka, 3. cilj: prispevanje k uresničevanju ciljev javnega interesa z drugih področij in 4. cilj: omogočanje povezanosti lokalnega prebivalstva s parkom. Kot 5. cilj je določen poslovni cilj: zagotavljanje učinkovitega in preglednega poslovanja Krajinskega parka Sečoveljske soline, organizacijo dela, financiranje, komuniciranje in sodelovanje v podporo varstvenemu cilju in drugim ciljem upravljanja. Prvi od navedenih ciljev je varstveni.

V okviru temeljnih dolgoročnih ciljev se določajo izvedbeni cilji, v okviru slednjih pa naloge in aktivnosti, ki so prikazani v preglednicah. Letni strošek v preglednici vključuje le programske stroške (stroške materiala in storitev), ne pa stroškov dela.

Nosilec aktivnosti in nalog je upravljavec parka. Podana je njegova organiziranost ter načrt delovanja in razvoja službe. Predviden obseg delovnih ur znaša v letu 2023 v ekvivalentu 15,03 polno zaposlenega, v letu 2033 pa 16,53.

V načrtu zagotavljanja finančnih sredstev so opredeljeni stroški, ki bodo nastali pri izvajanju nalog in aktivnosti upravljavca ter predvideni finančni viri za to. Predvideno je, da se proračunska sredstva, s katerimi se poleg sredstev iz lastnih prihodkov upravljavca, zagotavlja pokrivanje stroškov nalog rednega upravljanja, v prihodnjih desetih letih bistveno ne povečujejo. Za vstopanje v park se zaračunava vstopnina, ki jo s sklepom določi minister. V Načrtu upravljanja je pojasnjeno, kateri stroški so upoštevani pri določitvi višine vstopnine in je prikazana namenska poraba tako pridobljenih sredstev. Posebej so prikazani stroški vzdrževanja infrastrukture (ki je v lasti države) ter prilagajanja infrastrukture podnebnim spremembam, katerim so soline zelo podvržene. Za ta namen so predvidena sredstva iz Sklada za podnebne spremembe in iz projektov, ki pa za prihodnja leta še niso zagotovljena. Zato so naloge in aktivnosti, ki se bodo izvajale pogojno ob zagotovitvi sredstev, posebej označene.

Znotraj krajinskega parka je kulturni spomenik, katerega upravljanje je v pristojnosti Ministrstva za kulturo. Načrt upravljanja obravnava razmerje med upravljavcem parka - podjetjem Soline, Pridelava soli d.o.o. in upravljavcem Muzeja solinarstva – Pomorskim muzejem »Sergej Mašera« Piran in opredeljuje izhodišča, da se prideluje oziroma pridobiva sol tako na Leri kot na Fontaniggeah na podlagi koncesijske pogodbe, ki je sklenjena med Republiko Slovenijo in podjetjem Soline d.o.o., zagotavlja enotna skrb za nasipe in kanale, obiskovalcem zaračunava enotna vstopnina za vstopanje v park, izvaja enotna in medsebojno usklajena promocija za obiskovanje parka in Muzeja solinarstva. Obenem s pridelavo in pridobivanjem soli se obiskovalcem omogoča ogled postopkov, ki na Leri potekajo na tradicionalni način, na Fontaniggeah pa na srednjeveški način in sicer tu v skladu z navodili in pod strokovnim nadzorom strokovnjakov s področja kulturne dediščine, ki v okviru muzeja obiskovalcem tudi razlagajo in pojasnjujejo. V Načrtu upravljanja je določeno, da se šteje vstopanje obiskovalcev v Muzej solinarstva, za vstopanje v park in da vsa vstopnina za vstopanje v park pripada upravljavcu parka. Vstopnino upravljavec parka porabi za pokrivanje materialnih stroškov upravljanja v zvezi z nalogami in aktivnostmi za Muzej solinarstva, za katerega prikazuje postopke tradicionalnega pridobivanja soli na srednjeveški način, skrbi za vzdrževanje vodnega režima na območju muzeja, izvaja vzdrževalna in sanacijska dela na notranjih nasipih in zaporničnih objektih v muzeju, skrbi za vzgojo petole in prikazovanje srednjeveškega solinarstva, vzdržuje dostopne poti, vodi najave obiskovalcev, skrbi za dostopne poti in zagotavlja prevoz z električnim vozilom do Muzeja solinarstva. Sicer sredstva za samostojno upravljanje kulturnega spomenika Muzej solinarstva zagotavlja upravljavcu Pomorskemu muzeju »Sergej Mašera« Piran Ministrstvo za kulturo.

4. VARSTVENE IN RAZVOJNE USMERITVE, VARSTVENI REŽIMI ZA RAVNANJA, DEJAVNOSTI IN POSEGE TER NJIHOVA UMESTITEV V PROSTOR

Za doseganje varstvenih ciljev parka je ključno, da se vse dejavnosti, ravnanja in posegi izvajajo tako, da s temi cilji niso v nasprotju oziroma jih podpirajo ter omogočajo pozitivne sinergijske učinke varstva in razvoja. S tem namenom se v Načrtu upravljanja na podlagi Uredbe in drugih pravnih aktov določajo varstvene in razvojne usmeritve in sicer splošne, za vplivno območje parka in za posamezna ravnanja, dejavnosti in posege, kot je upravljanje voda, varstvo kulturne dediščine, varstvo okolja, solinarska dejavnost, turizem in rekreacija, kmetijstvo, lov in ribolov, marikultura, uporaba vozil in plovil, znanstvenoraziskovalno delo, organiziranje dogodkov, snemanje in fotografiranje v komercialne namene, izvajanje dejavnost veslaškega kluba, čiščenje jarkov, dejavnost bližnjega letališča, osvetljevanje in postavljanje reklam.

5. OCENA URESNIČLJIVOSTI NAČRTA UPRAVLJANJA

Izpostavljeni so dejavniki tveganja za uresničenje načrta. Eno od tveganj so razpoložljiva finančna sredstva, ki bi bila prenizka za izvajanje osnovnih upravljavskih nalog. Posebej je poudarjeno, da so vsa investicijska vlaganja in vzdrževanja vezana na mednarodne projekte, pri čemer je uspeh na javnih razpisih negotov, zato je negotova tudi uresničljivost navedenih nalog in aktivnosti. Najbolj nujno je, da se tekoče opravljajo osnovne naloge upravljanja, s katerimi se vzdržuje stanje v parku. Te naloge so posebej označene kot prednostne in se opravljajo pred drugimi. Velik dejavnik tveganja so podnebne spremembe, saj so soline zaradi svoje lege in svojega značaja izjemno ranljive, tako zaradi vpliva povečane gladine morja, kot zaradi vpliva zalednih voda (poplav).

6. OBLIKA POROČILA O IZVAJANJU NAČRTA UPRAVLJANJA

Določena je oblika poročila izvajanju Načrta upravljanja, s katerim upravljavec seznani Vlado RS in Občino Piran. Opredeljeni so kazalniki, na podlagi katerih se ugotavlja doseganje ciljev parka in učinkovitost upravljanja.

PRILOGE

V Prilogi Tradicionalna pridelava soli so opisana obdobja in postopki tradicionalne pridelave. V grafičnih prilogah (20) so pojasnjene in prostorsko opredeljene vsebine iz prejšnjih poglavij.